ธอส. เข้าเฝ้าสมเด็จพระสังฆราชฯ ทูลถวายเงินสนับสนุนทำหนังสือ
ธอส. เข้าเฝ้าสมเด็จพระสังฆราชฯ ทูลถวายเงินสนับสนุนโครงการจัดทำหนังสือเฉลิมพระเกียรติคุณสมเด็จพระสังฆราช
19 เม.ย. 2565

สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ประทานพระวโรกาสให้ คณะกรรมการธนาคารอาคารสงเคราะห์ (ธอส.) ประกอบด้วย นายชาญวิทย์ นาคบุรี, นางพัชรี อาระยะกุล, ดร.กิริฎา เภาพิจิตร, นายกฤษณ์ เสสะเวช, นายรัฐสภา จิระกรานนท์, ดร.กริชผกา บุญเฟื่อง, นายนรินทร์ โอภามุรธาวงศ์, นายบุญชัย จรัสแสงสมบูรณ์ และนายฉัตรชัย ศิริไล กรรมการผู้จัดการ ธอส. เข้าเฝ้าถวายสักการะและทูลถวายเงิน เพื่อสนับสนุนโครงการจัดทำหนังสือเฉลิมพระเกียรติคุณสมเด็จพระสังฆราชซึ่งจัดทำขึ้นโดยมหาวิทยาลัยมหามกุฏราชวิทยาลัย ร่วมกับวัดราชบพิธสถิตมหาสีมาราม และ สำนักงานเลขานุการสมเด็จพระสังฆราช เนื่องในโอกาสมงคลสมัยคล้ายวันประสูติ เจ้าพระคุณสมเด็จพระอริยวงศาคตญาณสมเด็จพระสังฆราชสกลมหาสังฆปริณายก ทรงเจริญพระชนมายุ ครบ 95 พรรษา ซึ่งจัดขึ้น ณ ตำหนักอรุณ วัดราชบพิธสถิตมหาสีมารามราชวรวิหาร เขตพระนคร กรุงเทพ เมื่อวันที่ 18 เมษายน 2565